

ที่ มท ๐๘๑๐.๒/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มีนาคม ๒๕๖4

เรื่อง การประเมินผลกระทบรวมด้านเศรษฐกิจและสังคมจากการแพร่ระบาดของโควิด-19 ในประเทศไทย

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย การประเมินผลกระทบรวมด้านเศรษฐกิจและสังคมจากการแพร่ระบาดของโควิด-19

 ในประเทศไทย จำนวน ๑ ฉบับ

ด้วยกรมส่งเสริมการปกครองท้องถิ่นได้รับแจ้งจากองค์การสหประชาชาติ ประจำประเทศไทย (United Nations: UN Thailand) ว่าโครงการพัฒนาแห่งสหประชาชาติ (United Nations Development Programme: UNDP) และองค์การทุนเพื่อเด็กแห่งสหประชาชาติ (United Nations Children’Fund: UNICEF) ร่วมกับสำนักงานสภาพัฒนาการเศรษฐกิจและสังคมแห่งชาติและธนาคารพัฒนาเอเชีย (Asian Development Bank: ADB) ได้จัดทำการประเมินผลกระทบรวมด้านเศรษฐกิจและสังคมจากการแพร่ระบาดของโควิด-19 ในประเทศไทย โดยรายงานฉบับนี้ได้ศึกษาผลกระทบทางระบบเศรษฐกิจและสังคม
จากการแพร่ระบาดของโควิด-19 วิเคราะห์ความเชื่อมโยงกับเป้าหมายการพัฒนาที่ยั่งยืน (Sustainable Development Goals: SDGs) และสรุปกรอบนโยบายที่สำคัญเพื่อเป็นแนวทางสำหรับการฟื้นตัว

ในการนี้ กรมส่งเสริมการปกครองท้องถิ่นขอความร่วมมือจังหวัดประชาสัมพันธ์การประเมิน ผลกระทบรวมด้านเศรษฐกิจและสังคมจากการแพร่ระบาดของโควิด-19 ในประเทศไทย ให้องค์กรปกครอง
ส่วนท้องถิ่นเพื่อนำไปประยุกต์ใช้ในการปฎิบัติงาน ทั้งนี้ สามารถให้ข้อเสนอแนะหรือสอบถามเกี่ยวกับ
รายงานดังกล่าวทางไปรษณีย์อิเล็กทรอนิกส์ tokubo@unicef.org หรือช่องทางออนไลน์อื่น ๆ ของ UNDP รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

 (นายประยูร รัตนเสนีย์)

อธิบดีกรมส่งเสริมการปกครองท้องถิ่น



ร.อสถ. ................................................

ผอ.กพส. .............................................
ผอ.กง.วถ. ............................................

หน.ง. ...................................................

จนท. ....................................................

 shorturl.at/gxyAG

กองพัฒนาและส่งเสริมการบริหารงานท้องถิ่น

กลุ่มงานวิชาการและวิจัยเพื่อการพัฒนาท้องถิ่น

โทรสาร. ๐ ๒๒๔๑ ๙๐๐๐ ต่อ ๒๒๑๒